b'\n_START_ARTICLE_\nDarom\n_START_PARAGRAPH_\n\xe2\x80\x9eDarom\xe2\x80\x9c\xc2\xa0\xe2\x80\x93 kasmetin\xc4\x97 visuotin\xc4\x97 akcija, kuomet visoje Lietuvoje renkamos \xc5\xa1iuk\xc5\xa1l\xc4\x97s. Akcija startavo 2008\xc2\xa0m., po s\xc4\x97kmingos tokio tipo akcijos Estijoje. Pirmojoje akcijoje dalyvavo ~3000 savanori\xc5\xb3 ir ji savo mastu gerokai nusileido esti\xc5\xa1kai, ta\xc4\x8diau jau 2009\xc2\xa0m. akcija buvo masi\xc5\xa1kesn\xc4\x97 nei Estijoje. Ji tapo kasmetine ir pritraukia vis daugiau \xc5\xa1varios gamtos entuziast\xc5\xb3._NEWLINE_Akcija prad\xc4\x97ta rengti ir kitose \xc5\xa1alyse: Latvijoje, Slovenijoje, Portugalijoje, Brazilijoje, Indijoje, Rusijoje, Ukrainoje, Moldovoje ir t. t._NEWLINE_Akcija \xe2\x80\x9eDarom\xe2\x80\x9c pagr\xc4\xafsta savanori\xc5\xb3 iniciatyva sutvarkyti aplink\xc4\x85, ta\xc4\x8diau prie jos prisideda tiek komunalin\xc4\x97s bendrov\xc4\x97s, tiek privatus verslas, padedantis i\xc5\xa1gabenti surinktas atliekas, apr\xc5\xabpinti akcijos dalyvius mai\xc5\xa1ais. Prie\xc5\xa1 kiekvien\xc4\x85 akcij\xc4\x85 internetu parenkami \xc5\xa1iuk\xc5\xa1li\xc5\xb3 rinkimo ta\xc5\xa1kai, paskiriami u\xc5\xbe juos atsakingi koordinatoriai. \xc5\xa0iuk\xc5\xa1li\xc5\xb3 rinkimas vykdomas u\xc5\xbemies\xc4\x8diuose, parkuose, pami\xc5\xa1k\xc4\x97se, paupiuose ir kitose neurbanistin\xc4\x97se vietose, retai tvarkomose komunalini\xc5\xb3 tarnyb\xc5\xb3.'